બૉલીવુડના મેગાસ્ટાર અમિતાભ બચ્ચન અને તેમના પત્ની અભિનેત્રી જયા બચ્ચને સોમવારે પોતાના લગ્નની 40મી વર્ષગાંઠ ઉજવી . બંનેએ આ પ્રસંગે સાથ પસાર કરેલી પળો યાદ કરી . અમિતાભે જણાવ્યું કે ઈશ્વરની તેમની ઉપર મોટી કૃપા છે કે તેમને આટલો સારો પરિવાર મળ્યો . અમિતાભે બ્લૉગ ઉપર લખ્યું - આજે 3જી જૂન , 2013ના રોજ લગ્નના 40 વરસ પૂર્ણ થઈ ગયાં . છેલ્લા 40 વર્ષો જયા અને મેં સાથ વિતાવ્યાં . આ આખી ઝિંદગી છે . અમિતાભ બચ્ચન અને જયા બચ્ચને અભિમાન , ચુપકે ચુપકે , શોલે અને ઝંજીર જેવી ફિલ્મોમાં સાથે કામ કર્યું છે . બિગ બીએ બ્લૉગ ઉપર લખ્યું - 40 વરસ અગાઉ ખૂબ જ સાદગીસભર સમારંભમમાં અમારા લગ્ન સમ્પન્ન થયા હતાં . દક્ષિણ મુંબઈના માલાબાર હિલ્સ ખાતે એક મિત્રના ઘરે સાદાઈથી અમારા લગ્ન થયા હતાં . કોઈ પણ ધૂમ - ધડાકા કે આડંબર વગર બધું પૂર્ણ થયુ હતું . અમિતાભે લખ્યું - અમે એક - બીજાને વાયદો કર્યો હતો કે જો ઝંજીર સફળ થઈ , તો અમે લગ્ન કરી લઇશું . આજે અમે એક પુત્ર - પુત્રી અને ત્રણ બાળકોના દાદા - દાદી અને નાના - નાની છીએ . ઈશ્વરની મોટી કૃપા રહી છે આજે અમને વહુ - દીકરા , દીકરી - જમાઈ તથા આટલા સારા વેવાઈ મળ્યાં છે . અમિતાભ બચ્ચનને સવારથી જ ઇંટરનેટ ઉપર લગ્નની વર્ષગાંઠે શુભેચ્છાઓ મળી રહી છે . તેમણે ટ્વિટરના માધ્યમથી શુભેચ્છાઓ આપનારનો આભાર વ્યક્ત કર્યોં . અમિતાભે લખ્યું - સૌનો તેમની શુભેચ્છાઓ બદલ આભાર . ઈશ્વર આપને આશીર્વાદ આપે .